**Kategória**: **MLADÝ VÝSKUMNÍK ROKA SR 2013**

**Navrhovateľ:** Univerzita Komenského v Bratislave,

Prírodovedecká fakulta Univerzity Komenského

 doc. RNDr. Milan Trizna, PhD., dekan fakulty

**Laureát:** **Mgr. MICHAL PITOŇÁK, PhD.**

**Odborník v oblasti:** teoretická a počítačová chémia

**Pracovisko:** Katedra fyzikálnej a teoretickej chémie

 Prírodovedecká fakulta UK

 Mlynská dolina, 842 15 Bratislava

 Tel: 02/602 96 244;

 pitonak@fns.uniba.sk

**Ocenenie sa udeľuje:**

Za presný, kvantovo-chemický výpočet nekovalentných komplexov, so zameraním na biologicky významné molekuly, akými sú napríklad DNA alebo proteíny.

**LAUDATIO:**

Mgr. Michal Pitoňák sa venuje výskumu, ktorého cieľom je získať čo najpresnejšie a najspoľahlivejšie kvantovochemické predpovede interakčných energií pre molekuly s veľkosťou na hranici „spočítateľnosti“ pri použití dostupných hardvérových a softvérových nástrojov.

Výstupy týchto štúdií slúžia na overenie spoľahlivosti metód počítačovej chémie, ktoré sú aplikovateľné na realistickejšie modely v bio- a nanovedách.

Michal Pitoňák je spoluautorom niekoľkých kapitol vo vedeckých monografiách, ako aj vysokoškolskej učebnice a 35 vedeckých prác vydaných v karentovaných časopisoch aj v zahraničí. Z jeho bohatej autorskej tvorby z oblasti výskumu je vari dôležité spomenúť štúdie viacčasticových interakcií nekovalentných komplexov, napríklad trojíc a štvoríc DNA aj preto, že ako prvému sa ich podarilo popísať na veľmi presnej úrovni spriahnutých klastrov práve Mgr. Michalovi Pitoňákovi.